อยากทราบว่าถ้าโดนหมากัด ขบ หรือข่วน บ่อยๆต้องกระตุ้นทุกครั้งเลยหรอคะ เพราะเราฉีดครบ5แข็มและกระตุ้นทุกปี ฉีดแข็มล่าสุดไม่เกิน2เดือนโดนอีก อยู่แบบนี้ตลอดจนบางครั้งเราก็คิดว่าฉีดมากไป แล้วในกรณีสัตว์แพทย์ที่โดนกัดโดนข่วนบ่อยๆ ไม่โดนฉีดยาจนตัวพรุนหรอคะ เพราะบางที่เราจะไปฉีดบอกไม่จำเป็น แต่ในคู่มือวัคซีนแจ้งว่าถ้าโดนกันอีกไม่เกิน6เดือนกระตุ้น1แข็มเกิน6เดือนกระตุ้น2 แข็ม เลยอยากถามเป็นความรู้ ขอบคะ
สวัสดีค่ะ copkap,ในกรณีที่ต้องสัมผัสกับสัตว์ต่างๆ บ่อยๆ เช่น เป็นสัตวแพทย์ เป็นผู้ช่วยสัตวแพทย์ หรือทำงานในสวนสัตว์ หรือในสถานที่เกี่ยวข้องกับการสัมผัสสัตว์ หรือมักโดนสัตว์กัดและข่วนเป็นประจำ เมื่อเคยฉีดวัคซีนป้องกันพิษสุนัขบ้ามาครบแล้ว ให้ฉีดกระตุ้นซ้ำอีก 1 เข็มที่ 1 ปี และฉีดกระตุ้น 1 เข็มทุกๆ 3 หรือ 5 ปี ก็จะเป็นการกระตุ้นให้ร่างกายมีภูมิคุ้มกันต่อเชื้อพิษสุนัขบ้า ในระดับที่สูงไปตลอดเพียงพอที่จะป้องกันเชื้อจากการโดนกัดหรือข่วนซ้ำๆ ได้ โดยไม่จำเป็นต้องฉีดกระตุ้นทุกครั้งที่โดนกัดหรือข่วน แต่ทั้งนี้ในกรณีที่มีความเสี่ยงสูง อาจต้องตรวจเลือดหาระดับภูมิคุ้มกันต่อเชื้อทุก ๆ 2 ปีว่าเพียงพอต่อการป้องกันเชื้อหรือไม่